શીતલીની સાથે મારા સિવાય આટલા બધા! મને થોડી જલન થઈ, અલબત્ત હજુ મને આ વાર્તાલાપમાં કશી સમજણ ન પડી. આ ટોળામાં મોટાભાગના પવન પ્રમાણે સઢ ફેરવનાર હતા. કોઈથી કાચો પાપડ ભાંગે એમ નથી, બધા કોકની ચિતા પર ખીચડી પકાવે એવા છે. બહારથી ખહુડીયું કુતરુ ફલેટમાં પેસી ગયું હોય તેને કાઢવા જનરલ મિટીંગ બોલાવતા અમારા ફલેટવાસીઓની ભાષા, અવાજ અને હાવભાવ જોઈ મને કંઈક અસાધારણ બની ગયું હોવાની આશંકા તો જાગી જ.